Na temelju članka 31. stavka 3. Zakona o postupanju s nezakonito izgrađenim zgradama („Narodne novine“, broj 86/12, 143/13, 65/17. i 14/19 ) i članka 26. Statuta Općine Kloštar Ivanić („Glasnik Zagrebačke županije“ br. 13/21), Općinsko vijeće Općine Kloštar Ivanić na 7. sjednici dana 07.04.2022. godine donijelo je

**I Z V J E Š Ć E**

**O IZVRŠENJU PROGRAMA**

**utroška sredstava naknade za zadržavanje**  
 **nezakonito izgrađenih zgrada u prostoru za 2021. godinu**

Članak 1.

Program utroška sredstava naknade za zadržavanje nezakonito izgrađenih zgrada u prostoru za 2021. godinu donijelo je Općinsko vijeće Općine Kloštar Ivanić na 26. sjednici održanoj dana 10.12.2020. godine (Glasnik Zagrebačke županije broj 48/20). I. Izmjene i dopune programa utroška sredstava naknade za zadržavanje nezakonito izgrađenih zgrada u prostoru za 2021. godinu donijelo je Općinsko vijeće Općine Kloštar Ivanić na 5.sjednici održanoj dana 07.12.2021. godine (Glasnik Zagrebačke županije 61/21). Plan po I. Izmjenama i dopunama iznosi 25.000,00 kuna, a sredstva su namijenjena za:

- troškove legalizacije objekata u općinskom vlasništvu - 5.000,00 kuna,  
- izgradnju javno prometnih površina - 20.000,00 kuna.

Sredstva su utrošena kako slijedi:

-za troškove legalizacije objekata u općinskom vlasništvu iznos od 5.000,00 kuna i

-za investicijsko održavanje nerazvrstanih cesta iznos od 20.000,00 kuna.

Članak 2.

Izvješće o izvršenju Programa utroška sredstava naknade za zadržavanje nezakonito izgrađenih zgrada u prostoru za 2021. godinu stupa na snagu danom donošenja, a

objavit će se u Glasniku Zagrebačke županije

KLASA: 361-01/22-01/07

URBROJ: 238-14-01-22-2

Kloštar Ivanić, 07.04.2022.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac