Temeljem članka 13. stavak 8. Zakona o zaštiti od požara („Narodne novine“ broj 92/10) i članka 26. Statuta Općine Kloštar Ivanić („Glasnik Zagrebačke županije“, broj 13/21), Općinsko vijeće Općine Kloštar Ivanić na 7. sjednici održanoj dana 07.04.2022. godine donijelo je

**IZVJEŠĆE O STANJU ZAŠTITE OD POŽARA**

**I PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA**

**NA PODRUČJU OPĆINE KLOŠTAR IVANIĆ ZA 2021. GODINU**

# 1. UVOD

Zaštita od požara uređena je Zakonom o zaštiti od požara ("Narodne novine", broj 92/10) (u daljnjem tekstu: *Zakon*) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.

Jedinice lokalne i područne (regionalne) samouprave, temeljem članka 13. stavka 1. *Zakona*, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.

Sukladno članku 13. stavak 8. *Zakona*, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara.

# 2. ORGANIZACIJA VATROGASTVA NA PODRUČJU OPĆINE KLOŠTAR IVANIĆ

Na području Općine Kloštar Ivanić djeluje Vatrogasna postrojba Grada Ivanić - Grada i dobrovoljna vatrogasna društva s područja Općine Kloštar Ivanić uz koordinaciju Vatrogasne zajednice Općine Kloštar Ivanić. Vatrogasna postrojba Grada Ivanić - Grada obavlja, na temelju Ugovora od 28.1.2016. godine, vatrogasnu djelatnost u provedbi mjera zaštite od požara ili eksplozija što se sastoji u gašenju požara i spašavanju ljudi i imovine ugroženih požarom i eksplozijom, obavljanju tehničke intervencije u nezgodama i opasnim situacijama (prometne nesreće, elementarne nepogode, tehnološke nesreće i sl.), 24-satno vatrogasno dežurstvo na broju 193. U Vatrogasnoj zajednici Općine Kloštar Ivanić djeluje osam DVD-a od kojih su samo tri društva (DVD Kloštar Ivanić, DVD Lipovec Lonjski i DVD Krišci) operativna na cijelom području Općine Kloštar Ivanić, a preostalih pet djeluje u okviru svojeg mjesta.

Vatrogasna zajednica Općine kao udruga vatrogasaca Općine koordinira rad svojih članova (društava), provodi obuku kadrova, nabavlja opremu, organizira društvena natjecanja te vrši ostale akcije po planu zaštite od požara.

Tablica 1: Prikaz spremnosti operativnih snaga vatrogastva DVD-a Bešlinec

|  |  |
| --- | --- |
| **POPIS POSTOJEĆE OPREME** | * Vatrogasna pumpa Rosenbauer 8/8 * Vatogasna pumpa Honda * Brentače – 8 kom * Usisne cijevi 75 mm – 4 m * Tlačna cijev 75 mm – 4 kom * Tlačna cijev 52 mm – 6 kom * Usisna sitka 75 mm * Trodjelna razdjelnica * Mlaznica – 3 kom * Vatrogasna sjekira * Aparat za gašenje S-6 – 3 kom * Sabirnica * Hidrantski nastavak * Ključ za hidrant * Metlanice – 5 kom * Naprtnjače – 2 kom * Univerzalni ključ – 3 kom * Lopata – 2 kom * Zaštitno intervencijsko odijelo / kombinezon – 10 kom * Radni opasač – 10 kom * Zaštitna kaciga – 10 kom * Zaštitne rukavice intervencijske – 10 kom * Intervencijske čizme kožne – 10 kom * Karabin za opasač – 5 kom * Podkapa – 10 kom |
| **VOZILA** | * Kombi vozilo Renault trafic * Kombi vozilo Fiat |

Tablica 2: Prikaz spremnosti operativnih snaga vatrogastva DVD-a Čemernica Lonjska

|  |  |
| --- | --- |
| **POPIS POSTOJEĆE OPREME** | * Vatrogasna pumpa Rosenbauer 8/8 * Obična mlaznice 52 mm – 3 kom * Tlačne cijevi 52 mm – 9 kom * Tlačne cijevi 75 mm – 9 kom * Prijelaznice 75/52 mm * Usisne cijevi 75 mm – 4 kom * Usisne sitka 75 i 110 mm – 2 kom * Ključ za cijevi ABC – 3 kom * Uže za usisne cijevi – 4 kom * Univerzalni ključ * Ključ za podzemni hidrant * Trodjelna razdjelnica * Podvezice za cijevi – 2 kom * Aparat za gašenje požara S-6 – 2 kom * Zaštitno intervencijsko odijelo / kombinezon – 2 kom * Radni opasač – 2 kom * Zaštitna kaciga – 2 kom * Zaštitne rukavice intervencijske – 2 kom * Intervencijske čizme kožne – 2 kom * Podkapa – 2 kom |

Tablica 3: Prikaz spremnosti operativnih snaga vatrogastva DVD-a Kloštar Ivanić

|  |  |
| --- | --- |
| **POPIS POSTOJEĆE OPREME** | * Agregat Kohler command 7 kw * Vatrogasna motorna štrcaljka „Rosenbauer“ 8/8 * Sirena električna * Sirena ručna * Usisne cijevi 110 mm – 7 kom * Tlačne cijevi 75 mm – 17 kom * Tlačne cijevi 52 mm – 20 kom * Razdjelnica trodjelna B/2C * Razdjelnica dvodjelna C/2C * Sabirnica 110/2x75 mm * Mlaznica obična 52 mm – 4 kom * Mlaznica kombinirana 52 mm – 4 kom * Mlaznica za tešku pjenu 52 mm * Mlaznica za srednjetešku pjenu 52 mm * Mlaznica „TAJFUN” 52 mm * Mlaznica turbo 52 mm * Mlaznica sa zasunom 75 mm – 2 kom * Hidrantski nastavak B/2B * Hirantski nastavak B/1C - 2 kom * Ključ za hidrant – 2 kom * Ključ za spojnice A/B/C – 3 kom * Dubinosrkač * Usisna kopa 110 mm * Međumješalica Z-2-4 * Izolacioni aparat „DRAEGER” – 5 kom * Maska za izolacioni aparat „DRAEGER” – 5 kom * Boce za zrak čelik / kompozit – 9/4 * Metlanica za šumske požare – 8 kom * Maketa VMŠ * Dubinosrkač „TURBO” * Opasač za spašavanje visina/dubina – 2 kom * Opasač vatrogasni s karabinerom – 13 kom * Vatrogasna sjekira – 3 kom * Torbica s užetom 2 kom * Ključ za nadzemni hidrant – 2 kom * Zaština kaciga Gallet – 2 kom * Ručna akumulatorska svjetiljka Varta – 4 kom * Produžni kabel 50 m * Pumpa dubinska električna * Kaciga za mladež – 10 kom * Čizme zaštitne kožne „Sv. Florijan“ – 8 kom * Intervencijsko odijelo „Protek“ – 9 kom * Zaštitno intervencijsko odijelo / kombinezon – 20 kom * Radni opasač – 20 kom * Zaštitna kaciga – 20 kom * Zaštitne rukavice intervencijske - 20 * Zaštitne rukavice kožne – 5 kom * Intervencijske čizme kožne – 20 kom * Karabin za opasač – 20 kom * Podkapa – 20 kom |
| **VOZILA** | Navalno vozilo Magirus 170 D  Malo navalno vozilo Mazda BT50 Pick - Up |

Tablica 4: Prikaz spremnosti operativnih snaga vatrogastva DVD-a Križci

|  |  |
| --- | --- |
| **POPIS POSTOJEĆE OPREME** | * Vmš zigler * Zaštitno intervencijsko odijelo / kombinezon – 10 kom * Radni opasač – 10 kom * Zaštitna kaciga – 10 kom * Zaštitne rukavice intervencijske – 10 kom * Intervencijske čizme kožne – 10 kom * Karabin za opasač – 10 kom * Podkapa – 10 kom |
| **VOZILA** | * Navalno vozilo Magirus 232 * Autocisterna neregistrirana * Kombi vozilo Mercedes 212 |

Tablica 5: Prikaz spremnosti operativnih snaga vatrogastva DVD-a Lipovec Lonjski

|  |  |
| --- | --- |
| **POPIS POSTOJEĆE OPREME** | * Mvš magirus 8/8 * Mvš honda wb 30xt * Usisne cijevi 110 mm – 4 kom * Usisna cijev 52 mm – 4 kom * Usisna sitka 110 mm – 2 kom * Tlačne cijevi 75 mm * Tlačne cijevi 52 mm – 7 kom * Razdjelnica b/3c sa ventilima – 2 kom * Hidrantski nastavak jednodijelni * Ključ za hidrant – 2 kom * Ključ abc – 2 kom * Nosač cijevi – 5 kom * Držač cijevi – 2 kom * Aparat za gašenje požara s-6 – 3 kom * Aparat za gašenje požara s-9 – 2 kom * Aparat za gašenje požara s-50 – 3 kom * Visokotlačna mlaznica 52 mm * Užad za usisni vod – 2 kom * Drvene ljestve kukače * Čaklje – 2 kom * Ručna aku svjetiljka * Električna sirena * Ručna sirena * Vatrogasna prikolica * Maketa za vježbu * Agregat za električnu energiju * Naprtnjača 25 l * Nosila sanitetska – 2 kom * Zaštitno intervencijsko odijelo / kombinezon – 10/5 * Radni opasač – 15 kom * Zaštitna kaciga – 15 kom * Zaštitne rukavice intervencijske – 15 kom * Intervencijske čizme kožne – 15 kom * Podkapa – 15 kom |
| **VOZILA** | * Navalno vozilo Magirus 170 D11 * Kombi vozilo Citroen Jumper 30 HDI |

Tablica 6: Prikaz spremnosti operativnih snaga vatrogastva DVD-a Obreška

|  |  |
| --- | --- |
| **POPIS POSTOJEĆE OPREME** | * Mvš magirus 8/8 * Usisne cijevi 110 mm – 4 kom * Tlačne cijevi 75 mm – 4 kom * Tlačne cijevi 52 mm – 6 kom * Razdjelnica b/3c – 2 kom * Usisna sitka 110 mm – 2 kom * Ključ za hidrante * Ključ abc – 3 kom * Prijelaznica 75/110 mm * Prijelaznica 75/52 mm * Mlaznica 52 mm - 2 kom * Univerzalna mlaznica turbo 52 mm – 4 kom * Univerzalna mlaznica turbo 75 mm – 4 kom * Užad za usisni vod – 2 kom * Zaštitno intervencijsko odijelo / kombinezon – 10 kom * Radni opasač – 10 kom * Zaštitna kaciga – 10 kom * Zaštitne rukavice intervencijske – 10 kom * Intervencijske čizme kožne – 10 kom * Vatrogasna sjekirica * Karabin za opasač – 6 kom * Podkapa – 10 kom |
| **VOZILA** | * Kombi vozilo |

Tablica 7: Prikaz spremnosti operativnih snaga vatrogastva DVD-a Sobočani

|  |  |
| --- | --- |
| **POPIS POSTOJEĆE OPREME** | Mvš ziegler 8/8  Usisne cijevi 110 mm – 5 kom  Tlačne cijevi 75 mm – 8 kom  Tlačne cijevi 52 mm – 10 kom  Razdjelnica b/3c – 2 kom  Usisna sitka 110 mm  Hidrantski nastavak 2c – 2 kom  Hidrantski nastavak 1c  Nosač cijevi - 10 kom  Držač cijevi – 2 kom  Ključ za hidrante  Ključ abc – 8 kom  Naprtnjača v25 – 2 kom  Metlanice – 4 kom  Mlaznica 52 mm – 5 kom  Užad za usisni vod – 2 kom  Ručna sirena  Zaštitno intervencijsko odijelo / kombinezon – 9 kom  Radni opasač – 9 kom  Zaštitna kaciga – 9 kom  Zaštitne rukavice intervencijske – 5 kom  Intervencijske čizme kožne – 5 kom  Karabin za opasač – 9 kom  Podkapa – 3 kom |

Zadaće i ciljevi operativnih snaga vatrogastva Općine utvrđeni su Zakonom o vatrogastvu („Narodne Novine“ broj 125/19), Zakonom o zaštiti od požara („Narodne Novine“ broj 92/10), Statutom i Godišnjim programom rada.

Pregled aktivnosti provedenih u 2021.god.:

* provođenje preventivnih mjera: dežurstva i ophodnje svih društava posebice u vrijeme paljenja trave, korova i „Uskrsnih krjesova“,
* provođenje osposobljavanja i usavršavanja vatrogasnih kadrova putem teorijske nastave, praktičnim, kondicijskim i tjelesnim vježbama,
* donošenje Financijskog plana i Godišnjeg programa rada,
* provjera ispravnosti postojeće opreme i vozila,
* provođenje vježbi,
* obavješćivanje stanovništva o zabrani spaljivanja u ljetnim mjesecima putem letaka i javnih medija (suzbijanje požara otvorenog tipa),
* održavanje sastanaka Zapovjedništva,
* provođenje teorijske nastave i praktičnih vježbi prema vježbovniku s operativom,
* obilježavanje dana Sv. Florijana,
* obavljeni su redovni liječnički pregledi operativne postrojbe,
* čišćenje spremišta i garaža te održavanje opreme i vozila,
* rad na promociji vatrogasne službe i primanje mladih čalnova.

# 3. PREVENTIVNA DJELATNOST

Općina Kloštar Ivanić, obavezana je temeljem iskustva iz protekle požarne sezone izvršiti usklađivanje svih podataka i odrednica iz važećih planova zaštite od požara.

Općina Kloštar Ivanić obavezna je organizirati sjednice Stožera civilne zaštite i vatrogasnog zapovjedništva, tematski vezano uz pripremu požarne sezone na kojima je potrebno:

* razmotriti stanje zaštite od požara na području Općine Kloštar Ivanić i usvojiti Plan rada za tekuću požarnu sezonu,
* razmotriti, razraditi i usvojiti projekciju korištenja Financijskim planom osiguranih sredstava za provođenje zadataka tijekom požarne sezone,
* predložiti usvajanje Plana operativne provedbe Programa aktivnosti na području Općine Kloštar Ivanić,
* predložiti usvajanje Plana aktivnog uključenja svih subjekata zaštite od požara na području Općine Kloštar Ivanić, vodeći računa o uskladbi s Planom angažiranja vatrogasnih snaga na području Zagrebačke županije,
* predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara, sukladno odredbama Plana intervencija kod velikih požara otvorenog prostora na teritoriju Republike Hrvatske (“Narodne novine” broj 25/01), a izvješće o istome dostaviti Vatrogasnoj zajednici Zagrebačke županije,
* razmotriti i po potrebi dodatno razraditi provođenje postupanja za uključivanje osoba s posebnim ovlastima kod izvanrednih događaja, a radi poduzimanja mjera i radnji iz svoje nadležnosti i Stožera civilne zaštite u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu sukladno odredbama Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (“Narodne novine”, broj 126/19).
* izvješća (zapisnici) i radni materijali sa svakog održanog Stožera civilne zaštite Općine Kloštar Ivanić obavezno se dostavljaju nadležnoj Vatrogasnoj zajednici Zagrebačke županije – županijskom vatrogasnom zapovjedniku i Područnom uredu civilne zaštite Zagreb.

# 4. FINANCIRANJE

Općina Kloštar Ivanić, zastupana po općinskom načelniku sklopila je sa Vatrogasnom zajednicom Općine Kloštar Ivanić, Ugovor o izravnoj dodjeli financijskih sredstava iz Proračuna Općine Kloštar Ivanić za financiranje redovne djelatnosti dobrovoljnih vatrogasnih društva i vatrogasne zajednice te za opremanje njenih članica u 2021. godini u iznosu od 700.000,00 kuna, obzirom na zakonsku obvezu financiranja istog prema odredbama članka 110. i 111. Zakona o vatrogastvu („Narodne novine“ br. 125/19.).

Općinsko vijeće Općine Kloštar Ivanić donijelo je Zaključak o utvrđivanju Financijskog plana osiguranih sredstava za podmirenje troškova tijekom požarne sezone u 2021. godini (KLASA: 214-01/21-01/01, URBROJ: 238/14-01-21-03 od 08.07.2021.god.).

Zaključkom je utvrđeno da su osigurana sredstva u Proračunu Općine Kloštar Ivanić za podmirenje troškova redovnih aktivnosti tijekom požarne sezone putem financiranja rada Vatrogasne zajednice Općine Kloštar Ivanić u iznosu od 250.000,00 kuna. Ovim Zaključkom utvrđen je Financijski plan za provođenje zadaća tijekom požarne sezone za područje Općine Kloštar Ivanić unutar Financijskog plana Vatrogasne zajednice Općine Kloštar Ivanić za 2021. godinu te su osigurana sredstva za dislokaciju i opremanje vatrogasaca.

# 5. ZAKLJUČAK

Zakonska je obveza čelništva jedinice lokalne samouprave skrbiti o potrebama i interesima građana na svom području za organiziranjem učinkovite protupožarne zaštite. Jedan od segmenta protupožarne zaštite je organiziranje vatrogasnih postrojbi, koje su stručno osposobljenje u provedbi protupožarne preventive, gašenju požara, spašavanju ljudi i imovine ugroženih požarom i eksplozijom te pružanju tehničke pomoći u nezgodama, ekološkim i drugim nesrećama.

Temeljni zaključci Izvješća za 2021. godinu su:

* organizirati vatrogasnu djelatnost kako bi dobrovoljna vatrogasna društva bila u mogućnosti udovoljavati odredbama čl. 19. *Pravilnika o osnovama organiziranosti vatrogasnih postrojbi na teritoriju Republike Hrvatske („Narodne novine“ broj 61/94),* tj., kako bi bila u mogućnosti intervenirati u pravovremenom roku,
* opremiti dobrovoljna vatrogasna društva Općine Kloštar Ivanić sukladno propisima,
* osigurat dovoljan broj operativnih članova po dobrovoljnim vatrogasnim društvima Općine Kloštar Ivanić sukladno propisima.

Promidžbenim aktivnostima potrebno je nastaviti na jačanju svijesti građana o pridržavanju preventivnih mjera zaštite od požara, kojima se žitelje upozorava na opasnosti uporabe otvorene vatre i drugih potencijalnih opasnosti od nastanka požara.

# 6. IZVJEŠĆE PO TOČKAMA GODIŠNJEG PROVEDBENOG PLANA UNAPREĐENJA ZAŠTITE OD POŽARA ZA PODRUČJE OPĆINE KLOŠTAR IVANIĆ ZA 2021. GODINU:

Na temelju članka 12. stavka 3. i članka 13. stavka 4. Zakona o zaštiti od požara („Narodne Novine“, broj 92/10), Procjene ugroženosti od požara i tehnoloških eksplozija Općine Kloštar Ivanić („Glasnik Zagrebačke županije“, broj 31/13), Provedbenom planu unaprjeđenja zaštite od požara na području Zagrebačke županije za 2021. godinu (KLASA: 021-04/20-01/06, URBROJ: 238/1-01-20-38, od 10.12.2020.god.) i članka 26. Statuta Općine Kloštar Ivanić („Glasnik Zagrebačke“ županije broj 32/21), Općinsko vijeće Općine Kloštar Ivanić donosi Provedbeni plan unapređenja zaštite od požara na području Općine Kloštar Ivanić za 2021. godinu (KLASA: 810-01/21-01/02, URBROJ: 238/14-01-21-06, od 08.07.2021.god.).

* U vatrogasnim postrojbama s područja Općine Kloštar Ivanić sukladno izračunu o potrebnom broju vatrogasaca iz Procjene ugroženosti od požara i tehnološke eksplozije Općine osiguraan je potreban broj operativnih vatrogasaca
* Općina Kloštar Ivanić nije izradila Vatrogasni plan s obzirom na to da sukladno članku 50. stavku 5. Vatrogasni plan jedinica lokalne samouprave mora biti u skladu s Vatrogasnim planom Republike Hrvatske i Vatrogasnim planom županije – navedeni Planovi nisu izrađeni
* Općina Kloštar Ivanić ima organiziranu dimnjačarsku službu na svojem području
* Vatrogasna zajednica Općine Kloštar Ivanić i pripadajuća dobrovoljna vatrogasna društva opremljena su sukladno Pravilniku o minimumu tehničke opreme i sredstava vatrogasnih postrojbi (“Narodne novine” broj 43/95, 106/99, 91/02, 125/19), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društva (“Narodne novine” broj 91/02, 125/19), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije (“Nardone novine” broj 31/11, 125/19), odnosno temeljem Procjene ugroženosti od požara i tehnološke eksplozije i Plana zaštite od požara Općine Kloštar Ivanić (opremanje nadzire zapovjedništvo Vatrogasne zajednice Zagrebačke županije putem stručnog nadzora)
* Općina Kloštar Ivanić u svojem Proračunu osigurava financijska sredstva za financiranje vatrogasne djelatnosti na području Općine pa samim time i nabavu potrebne opreme
* U postupku izrade prostorno – planske dokumentacije Općine Kloštar Ivanić primjenjuje mjere zaštite od požara sukladno važećim propisima
* Na području Općine Kloštar Ivanić ne nalaze se odlagališta otpada
* Općina Kloštar Ivanić u suradnji s vatrogasnim snagama s područja Općine koristeći oblike javnog priopćavanja, sustavno i redovno obavještava i upozorava stanovništvo na potrebu provođenja preventivnih mjera zaštite od požara
* Općinsko vijeće Općine Kloštar Ivanić donijelo je Odluku o agrotehničkim mjerama u svrhu zaštite poljoprivrednog zemljišta i o mjerama za uređivanje i održavanje poljoprivrednih rudina te mjerama zaštite od požara na poljoprivrednom zemljištu na području Općine Kloštar Ivanić (KLASA: 320-01/19-01/07, URBROJ: 238/14-01-19-2, od 05.07.2019.god.),
* Općina Kloštar Ivanić izradila je Plan motrenja, čuvanja i ophodnje građevina i površina za koje prijeti opasnost od nastajanja i širenja požara (KLASA: 214-01/20-01/01, URBROJ: 238/14-01-20-10, od 12.03.2020.god.),
* Općina Kloštar Ivanić izradila je Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova (KLASA: 214-01/20-01/01, URBROJ: 238/14-01-20-8, od 12.03.2020.god.).

KLASA: 245-01/22-01/01

URBROJ: 238-14-01-22-8

Kloštar Ivanić, 07.04.2022.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac