Na temelju članka 49. Zakona o poljoprivrednom zemljištu (NN br. 20/18, 115/18, 98/19) i članka 26. Statuta Općine Kloštar Ivanić (Glasnik Zagrebačke županije br. 13/21) Općinsko vijeće Općine Kloštar Ivanić na 7. sjednici dana 07.04.2022. godine donijelo je

**I Z V J E Š Ć E**

**O IZVRŠENJU PROGRAMA**

**korištenja sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Ivanić za 2021. godinu**

**Članak 1.**

Program je usvojen na 26. sjednici Općinskog vijeća Općine Kloštar Ivanić dana 10.12.2020. godine KLASA 320-01/20-01/11; URBROJ 238/14-01-20-02 (Glasnik Zagrebačke županije broj 48/20 Sredstva su planirana u iznosu 200.0000,00 kuna, a planirano je da će se utrošiti za provedbu mjera u poljoprivredi Općine Kloštar Ivanić kao i za provođenje aktivnosti vezanih uz raspolaganje poljoprivrednim zemljištem.

U razdoblju od 1. siječnja do 31. prosinca 2021. godine ostvaren je prihod od prodaje, zakupa i privremenog korištenja zemljišta u vlasništvu Republike Hrvatske na području Općine Kloštar Ivanić kako slijedi:

* od prodaje …………………………………………….76.019,39 kn,
* od zakupa i korištenja………………………………..120.358,43 kn

**Članak 2.**

Prihod ostvaren od prodaje državne poljoprivredne zemlje u iznosu od 76.019,39 kn

utrošen je za subvencije premije osiguranja u poljoprivredi iznos od 26.933,48 kuna, za

održavanje poljoprivredne infrastrukture iznos od 47.204,95 kuna i za sufinanciranje markica

za telad iznos od 1.880,96 kuna.

Prihod od zakupa i korištenje državne poljoprivredne zemlje u iznosu od 120.358,43

kuna utrošen je za sufinanciranje troškova umjetnog osjemenjivanja krava plotkinja iznos od 17.051,47 kuna, subvencije uzgojno selekcijskog rada pasmine konja Hrvatski posavac i Hrvatski hladnokrvnjak iznos od 6.283,50 kuna, održavanje poljoprivredne infrastrukture iznos od 12.634,43 kune, sufinanciranje troškova umjetnog osjemenjivanja u poljoprivredi iznos od 24.852,50 kuna, sufinanciranje kupnje sjemena djeteline i DTS iznos od 1.427,60 kuna, sufinanciranje ranog utvrđivanja bređosti krava iznos od 625,00 kuna, sufinanciranje

markica za telad iznos od 1.000,00 kuna, usluge pripreme i provođenja natječaja raspolaganja

poljoprivrednim zemljištem u vlasništvu RH na području Općine Kloštar Ivanić iznos od 25.000,00 kuna, financiranje poljoprivrednih udruga iznos od 13.550,30 kuna i uređenje Parka hrvatskih branitelja iznos od 17.933,63 kuna.

**Članak 3.**

Izvješće o izvršenju Programa korištenja sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Ivanić za 2021. godinu stupa na snagu danom donošenja, a objavit će se u Glasniku Zagrebačke žuapnije.

KLASA: 320-01/22-01/06

URBROJ: 238-14-01-22-2

Kloštar Ivanić, 07.04.2022.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac